
Koju hranu je dozvoljeno jesti, je li jež dozvoljen za jelo?


* 
* 
* 
* 
* 
* 
* 

 
Da li je dopušteno jesti ježa?

U Kur’anu i sunnetu ne postoji argument koji zabranjuje konzumiranje ježevog mesa, osim Ebu Hurejrinog, radijallahu anhu, predanja gdje stoji da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ,  upitan o ježu, pa je odgovorio: “Jež je jedno od poganih stvorenja.” (Ahmed, Ebu Davud i Bejheki. Predanje slabim smatraju: imam Hattabi, Bejheki, Ibn Hazm, Nevevi, Ibn Hadžer i šejh Albani. Vidjeti: *Es-Sunenul-kubra*, 9/326, *El-Muhalla*, 7/410, *El-Medžmu*, 9/13, *Et-Telhisul-habir*, 4/1512, i *Irvaul-galil*, 8/144-145.)


Islamski pravnici imaju podijeljena mišljenja u vezi s ovim pitanjem. Imam Ebu Hanife i Ahmed to smatraju zabranjenim, a Mudžahid, i imam Ebu Hanife, opet, po drugoj verziji, pokuđenim, dok Šafija, Lejs b. Sa‘d, Ebu Sevr i Ševkani dopuštaju konzumiranje ježevog mesa. (Vidjeti: *El-Musannef*, 5/143, od Ibn Ebu Šejbe, *El-Mudevvenetul-kubra*, 2/443, *Et-Temhid*, 15/178, *El-Medžmu*, 9/12-13, *Es-Sejlul-džerrar*, 4/107.)


Ovo posljednje mišljenje prioritetnije je, tim prije jer ne postoji jasan i ispravan argument koji to zabranjuje, a Allah najbolje zna. Allahov Poslanik, ﷺ, rekao je: *“Dopušteno je ono što je Allah dopustio u Kur’anu, a zabranjeno je ono što je On zabranio u Kur’anu, a ono što je prešutio, to vam je dopustio.”* (Tirmizi, Ibn Madže i Hakim. Kada je riječ o lancu prenosilaca ovog hadisa, postoji razilaženje među hadiskim stručnjacima. (Vidjeti: *Ilelu Ibn Ebi Hatim*, 2/391, *Es-Sejlul-džerrar*, 4/107, i *Sahihul-džamia*, 1/609.)) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


